నంద కిషోర్ పున్

నందా కిషోర్ పున్ (నేపాలీ : नन्दकिशोर पुन ; జననం 23 అక్టోబరు 1966) నందా బహదూర్ పున్ అని కూడా పిలుస్తారు, నేపాల్ రాజకీయ నాయకుడు. ఆయన 2015 నుండి 2023 వరకు నేపాల్ రెండవ ఉపాధ్యక్షుడిగా పని చేశాడు. ఆయన నేపాల్‌లో పీపుల్స్ లిబరేషన్ ఆర్మీకి చీఫ్ కమాండర్‌గా, నేపాల్ కమ్యూనిస్ట్ పార్టీ (మావోయిస్ట్ సెంటర్) సెంట్రల్ కమిటీ సభ్యుడిగా  పని చేశాడు. 
 వ్యక్తిగత జీవితం
నందా కిషోర్ పున్ తొమ్మిదవ తరగతి చదువుతున్నప్పుడు, 17 సంవత్సరాల వయసులో హస్తమాలి పున్‌ను వివాహం చేసుకున్నాడు. 
రాజకీయ జీవితం
నంద కిషోర్ పున్ నేపాల్ కమ్యూనిస్ట్ పార్టీ (యూనిటీ సెంటర్)లో చేరి 1990లో జిల్లా కేంద్ర కమిటీ సభ్యుడయ్యాడు. ఆయన ఆ తర్వాత పార్టీ యువజన విభాగానికి జిల్లా అధ్యక్షుడయ్యాడు, ఇది 1996లో పీపుల్స్ వార్‌ను ప్రారంభించడంలో కీలక పాత్ర పోషించింది.  ఆయన తరువాత పీపుల్స్ లిబరేషన్ ఆర్మీ (PLA) నలుగురు డిప్యూటీ కమాండర్లలో ఒకరిగా నియమితుడై అప్పటి రాయల్ నేపాల్ ఆర్మీకి వ్యతిరేకంగా అనేక యుద్ధాలకు నాయకత్వం వహించాడు.

నంద కిషోర్ పున్ 2015లో జరిగిన నేపాల్ ఉపాధ్యక్ష ఎన్నికలలో పోటీ చేసి 547 ఓట్లకు గాను 325 ఓట్లు అందుకొని దేశ ఉపాధ్యక్షుడిగా ఎన్నికయ్యాడు.

మూలాలు

వర్గం:1971 జననాలు
వర్గం:నేపాల్ రాజకీయ నాయకులు